གསར་འགོད་པས་གཞོན་ནུ་རུ་ཁག་གི་ཚོགས་གཞོན་དར་རྒྱས་ལགས་ལ་བཙན་བྱོལ་ནང་གི་མཁས་དབང་རྣམས་ཀྱི་མཛད་རྗེས་ལ་བགྲོ་གླེང་བྱ་རྒྱུ་དེ་ཅི་ཙམ་གྱིས་གལ་ཆེན་པོ་ཆགས་ཡོད་སྐོར་དྲིས་པར་ཁོང་གིས།དེ་ཧ་ཅང་གལ་ཆེན་པོ་མཐོང་གི་འདུགགང་ཡིན་ཟེར་ན།བོད་ཀྱི་ཆོས་དང་རིག་གཞུང་ནི་རླུང་འཚུབ་ནང་གི་མར་མེ་བཞིན་ག་དུས་ཉམས་རྒྱུ་དང་ཆད་རྒྱུ་ཡིན་མིན་མི་ཤེས་པའི་གནས་སྟངས་ཤིག་གི་འོག་ལྷག་ཡོད་པས་ཧ་ཅང་ཛ་དྲག་པོ་ཞིག་ཆགས་ཡོད་པ་རེད།བོད་ནང་ལ་ཆ་བཞག་ན།བོད་ཀྱི་རིག་གནས་ཐོག་ལ་བདག་སྐྱོང་དང་གཅེས་འཛིན་བྱ་རྒྱུའི་འདུན་པ་ཡོད་ན་ཡང་།ལུས་པོས་ལྕོགས་ཀྱི་ཡོད་པ་མ་རེད།གང་ཡིན་ཟེར་ན།རྒྱ་དམར་པོའི་དམ་དྲག་རྐྱེན་གྱིས་ཤུགས་བསྐྱོན་ཐུབ་ཀྱི་ཡོད་པ་མ་རེད།ང་ཚོ་བཙན་བྱོལ་སྤྱི་ཚོགས་ནི་རང་དབང་གི་རྒྱལ་ཁབ་དང་ཁྱད་ཡོད་པ་མ་རེད་དེ།སྤྱི་ཚོགས་ནང་ལྟ་དུས་ད་ལྟའི་ཆར་དམིགས་བསལ་གྱིས་བོད་ཀྱི་རིག་གནས་ཐོག་སྐུ་ལས་སྐྱོན་མཁན་དཀོན་པོ་མཐོང་གི་འདུགདེ་བས་ཁོང་ཚོས་མི་ཚེ་ཧྲིལ་པོ་བློས་གཏོང་གིས་སྐུ་ལས་སྐྱོན་དུས་དེར་ཐུགས་རྗེ་ལེགས་འབུལ་ལྟ་བུ་ཞིག་ང་ཚོས་མ་ཞུས་ན་གཞན་ཕྱི་རྒྱལ་ཚོས་མི་བྱེད་པས།ང་ཚོས་བརྗོད་གཞི་འདི་བདམས་པ་ཡིན།ཅེས་བརྗོད་བྱུང་།